अनलाइनबाट कर तिर्ने प्रणालीको विकासमा सरकार लागेको उनले जानकारी दिए । कर सहभागिता बढाउन सहकार्य र एक अर्काप्रति सम्मान गर्नुपर्नेमा उनको जोड थियो । राज्यको आँखाबाट कोही नछुट्ने भन्दै उनले उपभोक्ताको हितमा प्रतिकूल नहुनेगरी कर प्रणालीलाई व्यवस्थापन गर्न सरकार लागेको बताए । करको दर नभई दायरा बढाउनेतर्फ ध्यान केन्द्रित भएको समेत अर्थमन्त्री खतिवडाको भनाइ थियो । अर्थमन्त्रालयका सचिव राजन खनालले कर सुधारको विषयमा सरकारले अभ्यास गरिरहेको भन्दै पछिल्लो केही वर्षदेखि परिवर्तन देखिएको जिकिर गरे ।
